Sergio de Camargo
Store norske leksikon,Kunst og estetikk,Bildende kunst,Samtidskunst,Skulptur og mosaikk i samtidskunsten
Sergio de Camargo var en brasiliansk billedhugger, mest kjent for sine abstrakte og geometriske veggrelieffer og offentlige skulpturer, ofte i marmor eller tre. I hans verk spiller gjerne små, enkle formelementer med lys og skygge på en hvit flate.
De Camargo studerte ved Academia Altamira i Buenos Aires under Emilio Pettoruti og Lucio Fontana. Han studerte også filosofi i Paris. Under en Europareise i 1948 ble han med i en gruppe kunstnere som var opptatt av rene, ofte geometriske former, og han møtte blant annet Constantin Brancusi og Victor Vasarély. Senere, i Brasil, mottok han impulser fra brasiliansk konstruktivisme.Han arbeidet både i Brasil og Frankrike. Han mottok den internasjonale skulpturprisen både ved ungdomsbiennalen i Paris i 1963 og ved kunstbiennalen i São Paulo i 1965. Les mer i Store norske leksikon abstrakt kunst Kunst i Brasil Kunst i Frankrike modernisme